ร้านนี้ เดินผ่านหลายรอบมาก ไม่เคยคิดจะแวะ หน้าร้านดูปิดๆ มืด ทึมๆ อยู่ Zone เบียร์ คิดว่าไม่เปิดกลางวัน

วันนี้ อยากลองร้านใหม่ เลยแวะเข้ามาดู
เพิ่งทราบว่าเป็นร้านจากฝรั่งเศส มีในหลายประเทศ
ราคาน่าจะสูงมาก
แต่พอดูเมนูแล้ว ในกลุ่มที่ราคาไม่เกิน 200 มีให้เลือกอยู่พอสมควร
สั่ง set กลางวันเป็นปลาคอดย่าง ซอสชีส และ การ์แตงเป็น Side dish มีน้ำอัดลมให้ 1 กระป๋อง ในราคา 199 บาท
จานนี้ ทำออกมาได้เกินราคามาก ปลาชิ้นใหญ่ สด แต่ย่างจนแห้งไปนิด
อีกจานเป็น Chef salad ราคา 199 ( size เล็ก )
อันนี้อยู่ในมาตรฐาน
อีกจาน Spaghetti กุ้งซอสครีม ราคา 189 บาท มีกุ้งตัวใหญ่พอสมควรอยู่ 6 ตัว กุ้งสด เนื้อไม่แข็ง ชีสเน้นๆ รสชาติเข้มข้นมาก ปรุงมาแบบไม่หวงเครื่องเลย

ประทับใจค่ะ ราคาไม่สูงมาก คุณภาพอาหารทำได้ดี
แนะนำสำหรับคนชอบอาหารสไตล์นี้

ลืมบอก ที่ร้านมีบวก Service charge เพิ่มอีก 10% นะคะ
